google/wiki40b huggingface dataset:
Ørnens øye

Handling

I Danmark i 1218 skal kongen knuse et opprør i landets sydlige deler og overlater sin sønn, 12-årige prins Valdemar, til biskop Eskil på Ravnborg. Der skal han fostres opp til å ble konge. Biskop Eskil, som finner det under sin verdighet å være skolelærer, låser gutten inn og anbefaler ham til å studere latin. Valdemar bestemmer seg for å rømme fra borgen og oppsøke sin far. Han møter den søte jenta Signe og får også hjelp til å flykte av kjøkkengutten Aske. I skogen får Valdemar og Aske tilfeldigvis høre hvordan en gruppe opprørske stormenn planlegger å rydde kongen av veien. Deres leder er den onde leiesoldaten «Den enøyde ridderen», som kan spane på sine fiender gjennom en fortryllet ørns øye. Det er biskop Eskil som har leid ham. Aske redder Valdemar fra å bli tatt til fange. Kongen og hans hær vender tilbake og «Den enøyde ridderen» blir drept i en kamp på borgen. Eskil flykter med Valdemar. Ørnen følger etter dem og angriper biskopen, som faller ned i et tjern og drukner.

Mottakelse

Jens Peterson i  Aftonbladet mente at som historieleksjon var filmen kanskje litt svak, men at den som spenning fungerte skapelig. Han tilføyde at det føltes som en del var lånt fra andre filmer. Mats Johnson i Göteborgs-Posten var inne på det samme og skrev: «Peter Flinths fartsfylte film innebærer en tilbakekomst til tidligere tiders matinéfilmer. Ørnens øye låner friskt og respektløst fra Robin Hood (versjonen fra 1938 med Errol Flynn), Ivanhoe og gamle westernfilmer».
Eva von Geijerstam i Dagens Nyheter følte at filmens bærende moralske konflikt, den mellom «Den enøyde» og kongen, ikke ble fullt utviklet.
Bo Ludvigsson i Svenska Dagbladet skrev at den var en riktig herlig matinéfilm for barn fra ni til nitti.
Bertil Palmqvist i Arbetet var full av lovord. Han skrev: «Enda en gang slår en danske til og lager en begavet barne/ungdomsfilm». Videre: «Den er teknisk og rytmisk drevet, dramaturgisk spennende uten å havne i voldsomheter og den er dessuten atmosfærerikt fotografert, dels i et dansk høstlandskap, dels omkring en gammel middelalderborg som man lånte i Skottland. Den benådede fotografen heter Eric Kress».
Jan Aghed i Sydsvenskan var svært kritisk til filmen. Han skrev: «Det er nærmest ubegripelig at slik reaksjonær skitt kan bli produsert for  dagens kinolerreter....» Aghed skrev videre: «[Björn Granath] spiller en ondsinnet biskop med en pervers glede og karikaturaktige overdrivelser som understrekes av fotoets ekspresjonistiske forvrengninger. Resultatet er et skurkeportrett der Hakke Hakkespett og Pingvinen i Batman har blitt slått sammen til én eneste hysterisk figur som kunne ha vært filmet av Dr. Caligaris Kabinett».
Krossnessundbrua

Krossnessundbrua er ei fritt frambygg-bru på fylkesvei 564 i Meland kommune, Hordaland. Brua forbinder Holsnøy med Flatøy og ble åpnet for trafikk i 1977. Brua er 391,5 meter lang, med lengste spenn 175 meter.
Al-Ramadi

al-Ramadi (alternativt ar-Ramadi, eller bare Ramadi, arabisk الرمادي) er den administrative hovedstad for guvernementet al-Anbar i Irak.
Byen ligger ved floden Eufrat i den sentrale delen av landet, om lag 110 kilometer vest for Bagdad og 300 km øst for Ar Rutba. Byen hadde 192 556 innbyggere ved folketellingen i 1987. Det savnes (2014) ferskere offisielle tall. Hele distriktet som hører til byen hadde et anslått folketall på 491 700 innbyggere i 2009, på et areal på 8 543 km² (inklusive byen al-Habbaniyya).
Ramădī ble grunnlagt i 1869 av lokale herskere under Det osmanske rike nær ved den rute som forbinder Levanten (østkysten av Middelhavet) med Bagdad. Britene seiret over osmanene i et viktigt slag nær byen i 1917 og avskar dermed Bagdad fra Middelhavet.
I 1955 ferdiggjorde man en oppdemning av Eufrat, Ramadidemningen, tett ved byen.
Ramadī betraktes i dag som det sørvestlige hjørne av sunnitrekanten i Irak. Den har vært et arnested for motstanden mot USA og dets alliertes inngripen i Irak.
Nye horisonter

Nye horisonter er et musikkalbum med Lars Børke, utgitt i 1984.
ISO 3166-2:GS

ISO 3166-2:GS er Sør-Georgia og Sør-Sandwichøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Sør-Georgia og Sør-Sandwichøyene. Området har ingen definerte underinndelinger.
Sør-Georgia og Sør-Sandwichøyenes ISO 3166-1 alfa-2-kode er GS.
Lasse Ellingsen

Lasse Ellingsen (født i 1825, død i 1905) var en norsk lærer, lensmann og stortingspolitiker. Ellingsen vokste opp i Gulen, og fikk lærerutdannelse der av prost Niels Griis Alstrup Dahl som drev opplæring av lærere i prestegården. 17 år gammel ble Ellingsen lærer i Eidsfjorden i Gulen. I 1850 ble han lærer i Brekke og han bygde i 1852 et nytt skolehus for egne midler på Nedre Haugland.
Fra 1862 til 1872 var Ellingsen ordfører i Lavik kommune, og han var så lensmann i kommunen fra 1873 til 1905.
Ellingsen var varamann til Stortinget i periodene 1862-1863, 1865-1866, 1868-1869 og 1871-1873, og han var fast representant i periodene 1874-1876 og 1877-1879.
Handelsbladet FK

Handelsbladet FK var et fagblad for dagligvarebransjen. Bladet utkom første gang 21. januar 1960 under navnet Fritt Kjøpmannskap. Det ble utgitt av Norges Colonialgrossisters Forbund (NCF).
Bladet dekket nyheter, trender og fagstoff for dagligvarebransjen, og var uavhengig av kjeder og leverandører. Leserne var ledere i butikk, medarbeidere hos kjeder, grossister og industribedrifter og andre med tilknytning til dagligvarebransjen. Handelsbladet FK fikk Fagpresseprisen som Årets fagblad i 2007.
Avisen utkom ukentlig på papir, med opphold i juli, i et opplag på ca. 17000. Siden 19. mai 2005 kom den også ut som e-avis. Nettavisen ble oppdaterer daglig. Handelsbladet FK leverte også daglige e-post-nyheter.
I 2013 ble Handelsbladet FK solgt til mediehuset Medier og Ledelse. To år senere kjøpte forlaget også den konkurrerende avisen Dagligvarehandelen, og valgte å videreføre sistnevnte tittel. Navnet Handelsbladet FK er dermed historie, men lever videre i Dagligvarehandelen. Da de to avisene ble fusjonert, tok man med seg det man anså som de beste trekkene i de to publikasjonene og videreførte disse i «nye» Dagligvarehandelen.
«Løven og hesten»

Løven og hesten er en bronsefigur fra første halvdel av 1600-tallet, oppstilt i Kongens Have i København. Den er fredet somen del av fredningen av Kongens Have.
Dyregruppen er den eldste skulptur i Kongens Have, og forestiller en løve med et menneskelignende ansikt i ferd med å flenge en veltet hest som biter fra seg. Den er støpt i kobber og har opprinnelig vært forgyldt. Dyrene hviler på en sokkel av sandsten dekorert med guirlandere av frukt og blomster. 
Verket ble skapt av bronsestøper Peter Husum i perioden 1616-19 opprinnelig til Christian IVs Glückstadt. Husum hadde som forlegg et kobberstikk av en antikk marmorgruppe på Capitol i Roma, men har trolig aldri selv sett en løve.    
Motivet skal være et gammelt persisk symbol på kampen mellom lys og mørke, men løven kan også symbolisere det danske riksvåpen som bekjemper det hertugelige våpen i form av en hest. Christian IV hadde vært forbitret på sin fetter, hertug Georg av Braunschweig-Lüneburg, da denne sviktet den inngåtte allianse i tredveårskrigen. 
Husum hadde så mange vanskeligheter med å gjøre figurgruppen ferdig, at kongen mistet tålmodigheten og i 1618 truet ham med fengsel. Kort etter døde Husum, det ble derfor bronsestøper Jørgen Wulff som ferdiggjorde skulpturen. Da Frederik III ble konge etter sin far i 1648, flyttet den med til København. Sandstenssoklen ble fornyet i 2003.
Verdenscupen i skihopping 2012/13

Sammenlagt

Etter 16 av 16 renn
Mari Miyamoto

Landslaget

Mari Miyamoto spilte 1 landskamp for Japans kvinnelandslag. Hun ble tatt ut i Japans tropp til Asiamesterskapet i fotball for kvinner 1999.
Trine Hattestad

1989: Feilaktig positiv prøve

I august 1989 testet Hattestad (da Solberg) positivt på dopingmiddelet Nandrolon etter en feilaktig analyse ved et nederlandsk laboratorium i Utrecht. Både A- og B-prøven kom ut positive. B-prøven ble analysert uten tilstedeværelse av norske representanter, noe Norges Friidrettsforbund ble kritisert for i ettertid. Hattestad var utestengt fra internasjonale konkurranser under saksbehandlingen, men på grunn av uklarheter i denne saksbehandlingen var hun på et tidspunkt ikke anmeldt av Antidoping Norge. I januar 1990 ble hun frikjent, mye på grunn av innsatsen til professor Nils Normann ved laboratoriet ved Aker sykehus. Saken endte med et forlik på 30 000 kroner til Hattestad, mens laboratoriet i Utrecht ble fratatt alle internasjonale akkrediteringer for å analysere dopingprøver.

Kreft

I januar 2019 fortalte Hattestad i et intervju med Dagbladet at hun i 2017 hadde blitt diagnostisert med brystkreft. Svulsten ble oppdaget under en rutinemessig mammografikontroll. Som en del av behandlingen fikk hun fjernet det ene brystet og gjennomgikk fire cellegiftkurer.
St. Johanneslogen Ottar til de tvende Nøkle

St. Johanneslogen Ottar til de tvende Nøkle er en frimurerlosje i Den Norske Frimurerorden (St. Johannesloge nr. 52), som ble grunnlagt den 6. oktober 2000 i Bardufoss. Logen ble fra første stund underlagt Tromsø Provincialloge.
Midtre Troms St. Johannes Broderforening ble grunnlagt den 4. mai 1990 underlagt St. Johanneslogen Arcturus, og ble opphøyd til deputasjonsloge den 12. mars 1992. Logen ble selvstendig i 2000. Logens valgspråk er Lux astralis (I lyset fra Stjernene).
Logen er oppkalt etter Ottar fra Hålogaland.
Gdańsk Lech Wałęsa lufthavn

Historie

Flyplassen ble åpnet i 1974 i bydelen Rębiechowo i Gdańsk, for å erstatte den gamle flyplassen i Wrzeszcz. Flyplassen fikk sitt nåværende navn i 2004. I 2006 betjente flyplassen 1,249,780 passasjerer (en oppgang på 84% fra året før). 
Gdańsk Lech Wałęsa lufthavn ble åpnet for sivil luftfart i 1993 og dagens terminal sto ferdig i 1997.
Med hensyn til antall reisende er det i dag den tredje største flyplassen i Polen. Den brukes også som nødflyplass for Frédéric Chopin lufthavn Warszawa-Okęcie.
Shane Doan

Karrière

Doan ble drafted av Winnipeg Jets i første runde og syvende over alle i NHL Entry Draft 1995. Han ble Jets' siste første-rundevalg før flytten til Phoenix.
Doan har spilt alle av sine 12 NHL sesonger med Winnipeg Jets/Phoenix Coyotes, som rekordlenge for en spiller som er aktiv, og er den siste spilleren i Coyote som har spilt for Jets'.
Doan spilte ikke imponerende i sine første fire sesonger, men i 1999-2000-sesongen tok karrieren hans av. Han skårte 26 mål (den første av 6 25+ år for Doan). Doan har skåret minst 20 mål i 8 etterfølgende sesonger (2000–2008).
Hans beste sesong var 2007-08 da han vant den interne poengligaen i skåringer (28), assists (50), og poeng (78). Den sesongen oppnådde han karierebeste i assists og poeng. Hans karrierebeste for mål var i 2005-06-sesongen (30). Han ble valgt til å spille sin første  All-Star game i 2004.
Doan ble tatt ut til å spille for Team Canada under de olympiske vinterleker i 2006 og ble valgt til kaptein på Canadas VM-lag i 2007.
Den 14. februar 2007 signerte Doan en $22.75-millioner, femårskontrakt med Phoenix Coyotes.
Farrisrunden

Farrisrunden er et tur/grusritt for aktive og mosjonister arrangert av Nanset IF. Rittet går i vakre omgivelser rundt Farrisvannet. I 2008 ble rittet arrangert for tolvte gang. Arrangementet er et dugnadsarbeid med medlemmer av Nanset IF og ikke-medlemmer som funksjonærer. I tillegg benyttes tjenester fra Larvik OK i forbindelse med registreringer og etteranmeldinger. Videre er Kvelde IL, Kjose IL involvert i matstasjonene ute i løypen. Sikkerhet, kommunikasjon og førstehjelp blir ivaretatt av motorsykkelklubben LRRL og Norsk Folkehjelp.
2. etappe av Tour of Norway 2017

Løypebeskrivelse

Løypa startet i Eidsvoll sentrum og krysset Vorma på Sundbrua før den kom inn på fylkesvei 181 vestover til Ørbekk, der den snudde nordover på fylkesvei 501. Fra Minnesund fortsatte den på fylkesvei 33 langsetter Mjøsa. Første vanlige spurt kom ved 46,5 km ved Skreia, og løypa fortsatte så på fylkesvei 73 til Håjenbakken og videre på fylkesvei 244 til Lena. Videre fortsatte den på fylkesvei 86, 111, 115 og 82 til Raufoss, og deretter på fylkesvei 110 og 172 mot Gjøvik, hvor langesonen befant seg. Fra Bråstad bru gikk løypa langs fylkesvei 156 og kom ved 93,0 km til en 2.-kategori bakkespurt ved Kollstoppen. I Redalen kom løypa inn på riksvei 4 og gikk et lite stykke på europavei 6 over Mjøsbrua, før den ved Moelv tok av sørover på fylkesvei 213. Den andre vanlige spurten kom ved Jølstad ved 117,9 km og ved Nes kirke snudde løypa nordover igjen på fylkesvei 41 og 212 mot Brumunddal.
Løypa kom inn på fylkesvei 84 mot øst og passerte målstreken for første gang før den svinger nordover på fylkesvei 90. Etter et par kommunale veier fortsatte løypa vestover på fylkesvei 92, 22 og 93, og svingte sørover på fylkesvei 19 og 20 forbi Rudshøgda. Løypa gikk så østover igjen på fylkesvei 95 og kom inn på fylkesvei 84 og rundløypa igjen. Hele rundløypa ble kjørt to ganger, og på andre gjennomkjøring var det en 3.-kategori bakkespurt på Byflaten ved 177,4 km, før man til slutt kom i mål etter 194,2 kilometer.
Fattigkirkegården (Stavanger)

Fattigkirkegården var en kirkegård som lå i enden av dagens Haakon VIIs gate i Stavanger mot Olavskleivå.
Fattigkirkegården ble tatt i bruk i 15. juli 1698. Kirkegården ble utvidet i 1710 da hagen til Kort Høyer ble tatt i bruk.
I 1698-1700 satte en opp plankegjerder og i 1699 var stakittgjerdet ferdige. Hvor det var plankegjerde og hvor det var stakittgjerde er uvisst.
Kirkegården var i bruk til Lagård gravlund ble opprettet i 1834.
Etter at gravlunden ble nedlagt ble det anlagt en åpen plass her – Sankt Olavs plass. På 1850-tallet ble plassen brolagt.
Gaten fra øverste på Torget til kirkegården ble fra slutten av 1700-tallet kalt for Kirkegårdsstredet. Den skal også ha blitt kalt Fattigkirkegårdsstredet.
De som ikke hadde råd til å bli gravlagt på Stavanger kirkegård, ble gravlagt på Fattigkirkegården. Den ble likevel også brukt av andre. I 1818 kjøpte familien Kielland en del av kirkegården som familiegravsted. Selv om resten av kirkegården ble nedlagt, hadde byen ikke mulighet til å legge ned denne kirkegården siden eiendomsretten til tomta var tinglyst. Denne delen av kirkegården var i bruk som familiegravsted til 1937. Gravstedet ble flyttet til Ledaal. På 1890-tallet var det ei satirisk vise i bruk om denne spesielle private kirkegården – kalt «Kleiva-visaa».
Fattigkirkegården lå på Sankt Oles grunner.
På kirkegården ble det i 1843 funnet rester etter en grunnmurene på en bygning som det har vært gjettet på kunne være en del av Olavsklosteret.
Yuki Tsuchihashi

Landslaget

Yuki Tsuchihashi spilte 4 landskamper for Japans kvinnelandslag. Hun ble tatt ut i Japans tropp til Asiamesterskapet 2001.
Svømming under VM i svømmesport 2017 – 100 meter butterfly kvinner

Semifinaler

Semifinalene ble avholdt den 23. juli klokken 17:42.
Alviske språk

Alvisk er et fellesnavn for en gruppe språk utviklet av J.R.R. Tolkien, hvorav flere går for å være veldig vakre.

Språkene

Det finnes to velutviklede versjoner av alvespråket: sindarin (grå-alvisk) og quenya (høyalvisk).
Sindarin er det språket som av alvene ble brukt til daglig i Midgard i Tredje tideverv, og er basert på walisiske lyder. Sindarin kom, som alle alvespråk, fra primitivt alvisk, og utviklet seg i Midgard før Første tideverv av de alvene som ikke dro over havet til Aman.
Quenya var språket til de alvene som fullførte reisen til Aman. Det ble ført tilbake til Midgard ved starten av Første tideverv, hvor det ble ansett som et mer formelt språk. I Tredje tideverv var det få alver i Midgard som fortsatt snakket quenya; det hadde gått over til å bli et slags midgardsk latin og ble mest brukt under seremonier. Språkets fonologi er basert på finsk.
En rekke andre beslektede språk finnes også, men de har ikke blitt like godt utarbeidet av Tolkien eller han har rett og slett forkastet dem.
I bøkene benyttet J.R.R. Tolkien vanligvis det latinske alfabetet til å skrive ned de alviske språkene, slik at folk flest kan få et inntrykk av hvordan de høres ut, men han utviklet også tre typer skrifttegn som ble brukt av figurene i historiene: cirth (runer), sarati (lite brukt) og tengwar. Man kan se disse tegnene i enkelte illustrasjoner.

Historikk

De alviske språkene ble oppfunnet av J.R.R. Tolkien som en del av hans fasinasjon for språk. Han har skrevet at han ikke laget språkene til bøkene, men at han laget bøkene for språkene; språkene kom først, og så kom det tilhørende folket og landskapet. Språkene er i bøkene spesielt mye brukt i navn, men det er også noe lyrikk. De har et ekstremt bra derivasjonssystem, som gjør at ord har tilknytning til hverandre på samme måte som i naturlige språk. Man kan kjenne igjen bestanddeler av det sindarinske ordet ithil ‘måne’ i navnet på boka Silmarillion; sil betyr ‘lys’, og silmarillene er edelsteiner med et lys som nærmest er hellig for alvene.
Det finnes mange forskjellige utkast til det samme språket, ettersom J.R.R. Tolkien arbeidet med språkene hele sitt voksne liv, men den versjonen som benyttes i Ringenes herre anses av de fleste for å være den endelige. J.R.R. Tolkien fant også opp flere språk utover de alviske, slik som dvergenes khuzdul og menneskenes vestrønt. Sistnevnte inneholder mange låneord fra alvisk, noe som reflekterer menneskenes tidligere tette bånd til alvene.
De alviske språkene ble etter 2001 veldig populære, etter at Peter Jacksons Ringenes herre-trilogi kom, og gjorde alt Tolkienrelatert meget populært.

Noen som kan språket

Helge Kåre Fauskanger er en nordmann som lenge har vært interessert i de alviske språkene. I 1999 startet han internettsiden Ardalambion, som i dag regnes for verdens desidert beste side når det gjelder informasjon om alvisk, samt det beste verktøyet for å lære seg språkene.
Alle de originale oversettelsene til alvisk i filmene er gjort av David Salo.
Fossile kakerlakker

Utseende

Middelsstore til store, noe flate insekter med bitende munndeler, lange, trådformede antenner og (vanligvis) to par vinger med fint årenett. Beina er kraftige, velegnet til å løpe med. Bakkroppen er litt flattrykt med ett par korte haletråder (cerci), hunnene uten eggleggingstør (ovipositor).

Fossiler

Fossile kakerlakker er kjent tilbake til Trias-tiden, men det forekommer mange kakerlakk-lignende former blant de eldste kjente vingede insektene fra Karbon og Perm. Disse har gjerne et tydelig eggleggingsrør (ovipositor), noe kakerlakkene mangler. Det er derfor vanlig å klassifisere disse i andre grupper, på engelsk gjerne referert til som "roachoids".
Det er nokså sannsynlig at denne gruppen også omfatter noen "ekte" kakerlakker, og gruppen dermed går like tilbake til Karbon-tiden
Calcodes ursulae

Utseende

En middelsstor (opptil 36 millimeter), avlang, blank, svart hjortebille. Hannens forstørrede kjever er tynne og rette med en tann ved roten. Hodet er firkantet og bredt, grovt og tett, rynket punktert. Pronotum er mye bredere enn langt, avrundet firkantet med en butt tann midt på sidene, noe innsnevret bakerst, med fire dype, runde groper. Dekkvingene er litt læraktige med markerte, fine punktrader. Beina er svartbrune.

Levevis

Larvene utvikler seg i råtne trestammer.

Utbredelse

Arten er utbredt på Sulawesi.
Holubia

Utseende

Middelsstore, smale, svarte praktbiller, kroppen for en stor del kledt med gylne skjell. Hodet er forholdsvis lite, pronotum rundet, bredere enn langt og litt bredere enn de lange og smale dekkvingene. Antennene er korte og tynne.

Utbredelse

Artene er utbredt i Afrika (Gabon)
Sergej Gontsjar

Karriere

Sergej Gontsjar startet sin profesjonelle karriere i 1991 med Traktor Tsjeljabinsk i den Russiske Super Ligaen. Han spilte også to sesonger for Moskva Dynamo.
Gontsjar ble draftet i første runde, som nr. 14 totalt, til Washington Capitals i NHL Entry Draft 1992. Han startet sin karriere i Nord-Amerika i 1994, der han spilte i to sluttspillkamper for Capitals' AHL lag,  Portland Pirates. Han fortsatte med Portland i 1994–95, før han gjorde sin NHL debut, med  Capitals, den 7. februar 1995 mot Buffalo Sabres.  Han spilte 31 kamper totalt under den lockout-forkortede 1994–95 sesongen. Året etter, i sin første hele sesong i NHL, gjorde Gontsjar 41 poeng, og viste sitt potensial til å bli en effektiv offensiv back. 
Etter en 57 poengssesong og en 67 poengssesong (likt med karrierebeste) i 2000–01 og 2002–03, ble Gontsjar utvalgt til Second All-Star Team begge sesonger.
Den 3. mars 2004, i sin niende sesong med Capitals, ble Gontsjar byttet til Boston Bruins for Shaone Morrisonn og to draftvalg i NHL Entry Draft 2004. Han avsluttet sesongen med Boston, hadde han samlet opp totalt 58 poeng, og leder over alle backer i ligaen. Mellom 2000 og 2004, noterte Gontsjar mer poeng den noen andre backer med 74 mål og 241 poeng.
Under NHL lockouten i 2004-05, returnerte Gontsjar til Russland for å spille for Metallurg Magnitogorsk, der han spilte med de fremtidige lagkameratene Petr Sýkora og Evgeni Malkin. Etter lockouten, signerte Gonchar en 5-årskontrakt verdt $25 millioner med Pittsburgh Penguins den 4. august 2005.
I 2006–07, hans andre sesong med Pittsburgh, presterte Gontsjar å tangere karrierebeste med 67 poeng. I tillegg til sine tjenester på isen for The Penguins, huset Gontsjar også rookien Jevgenij Malkin da han kom fra Russland i Oktober 2006.
Huria Kristen Batak Protestan

Huria Kristen Batak Protestan (HKBP), (Den kristelig-protestantiske Batakkirke)  er en luthersk kirke i Indonesia.
I 1861 innledet det Rheinische Missionsgesellschaft med misjonering på Batak-høylandet på Sumatra i Nederlandsk Ostindia. Kirken hadde pr 2016 rundt 4,6 millioner medlemmer, og er således en av verdens største lutherske kirker. HKBP ledes av Ompui Ephorus Willem Simarmata. Kirken er medlem av Det lutherske verdensforbund, av Christian Conference of Asia, av Kirkenes Verdensråd og av Vereinten Evangelische Mission (VEM). 
I januar 2010 ble to av HKBPs kirker i Sibuhuan satt i brann.
Andreas Kneller

Liv

Andreas Kneller ble født inn i en kunstnerfamilie, både hans eldre bror Godfrey Kneller og faren Zacharias Kniller var billedkunstnere. Intet er kjent om Knellers musikkopplæring, men han kan ha vært elev av Franz Tunder som var organist ved Marienkirche i Lübeck eller hos sin onkel Matthias Weckmann, organist ved Sankt Jacobi i Hamburg.
I 1667 ble Kneller utnevnt til  Melchior Schildts etterfølger som organist ved Marktkirche Hannover. Etter forslag fra Johann Adam Reincken fikk han 1. desember 1685 organistposten ved St.-Petri-Kirche i Hamburg. Året etter giftet han seg med Reinckens datter, Margaretha Maria.
Kneller pensjonerte seg i 1723 og svigersønnen Jakob Henke, som hadde vikariert som organist siden 1717, overtok formelt organistposten ved St.-Petri.